ยิงถล่มสถานีวิทยุโกตี๋ที่แม่สอด ปะทะ 10 นาที คาดคนร้ายเจ็บ 1
คนร้ายยิงอาก้าถล่มสถานีวิทยุโกตี๋ที่แม่สอด จ.ตาก เมื่อเช้ามืดที่ผ่านมา ก่อนตามด้วยยิงปะทะกัน 10 นาที คาดฝั่งคนร้ายเจ็บ 1 ผกก.แม่สอดสั่งปิดวิทยุลูกน้องโกตี๋ เหตุไม่มีใบอนุญาต27 มี.ค. 2557 เมื่อเวลา 04.00 น. เจ้าหน้าที่ตำรวจ สภ.แม่สอด จ.ตาก ได้รับแจ้งเหตุมีการยิงกันที่สถานีวิทยุ 90.50 เมกะเฮิตรซ์ หรือ วิทยุเพื่อมวลชนคนแม่สอด (เสื้อแดง) เลขที่ 74/4 ถนนสาย อ.แม่สอด-อ.เมืองตาก เขต ต.แม่ปะ ของนายวุฒิพงศ์ กชธรรมคุณ หรือโกตี๋ แกนนำคนเสื้อแดง จ.ปทุมธานี ที่ไปเปิดสถานีวิทยุของคนเสื้อแดง บริเวณสถานีขนส่งแม่สอดของเอกชน จึงนำกำลังไปตรวจสอบที่เกิดเหตุจากการตรวจสอบ พบรูกระสุนปืนภายในสถานี หลังคา ใต้เพดาน ลำโพง เสาอากาศวิทยุและรถยนต์ มีรอยกระสุนเต็มไปหมด ซึ่งเจ้าหน้าที่ได้ตรวจสอบพบรอยกระสุน ทราบว่าเป็นกระสุนอาวุธปืนอาก้า กระจายไปทั่วสำนักงานสถานีวิทยุ และรถยนต์อีก 1 คัน รวมรูกระสุนทั้งหมดจำนวน 28 นัด แต่ไม่พบผู้ได้รับบาดเจ็บแต่อย่างใดขณะที่ลูกน้องนายวุฒิพงศ์ ที่อยู่ในสำนักงานหลายคนออกมาให้การกับตำรวจว่าได้นอนเฝ้าอยู่ในสถานีวิทยุ โดยขณะนอนหลับนั้น ได้ยินเสียงปืนจำนวนหลายนัด จึงสะดุ้งตื่นนอนและหาที่กำบังใช้อาวุธปืนยิงตอบโต้ไป ทราบว่ามีคนร้ายถูกกระสุนปืนได้รับบาดเจ็บ 1 คน จากนั้นก็หลบหนีไปด้านนายชาติชาย เอื้ออังกรูขจร แกนนำคนเสื้อแดงแม่สอดและว่าที่ผู้อำนวยการสถานีวิทยุของนายวุฒิพงศ์ ที่แม่สอด กล่าวว่า ก่อนเกิดเหตุ มีคนร้ายจำนวน 3-4 คน ใช้รถกระบะไม่ทราบหมายเลขทะเบียน ไปจอดตรงด้านข้างสถานีขนส่งและระดมยิงใส่สำนักงาน ซึ่งมีคนเฝ้าสถานีวิทยุได้ยิงตอบโต้จนคนร้ายหลบหนีไป คาดว่ามีคนที่ได้รับบาดเจ็บน่าจะเสียชีวิต เพราะได้ยินเสียงคนร้ายพูดกัน ส่วนการปะทะกันนั้นมีการปะทะกันนาน 10 นาทีนายชาติชาย กล่าวว่า ทางนายวุฒิพงศ์วางแผนไว้ว่าสถานีวิทยุจะทำการทดลองออกอากาศในวันที่ 28 มีนาคมนี้ และจะทำพิธีเปิดสถานีวิทยุในวันที่ 5 เมษายน 2557 ซึ่งจะมีแกนนำคนเสื้อแดงจากหลายจังหวัด พร้อมทั้งขบวนรถยนต์แลลลี่ จะเดินทางไปร่วมพิธีเปิดสถานี ซึ่งจากนี้ จะดำเนินการเปิดสถานีวิทยุของคนเสื้อแดงต่อไปอย่างไรก็ตาม วันเดียวกัน มีรายงานว่า พ.ต.อ.เอกราษฎร์ อินต๊ะสืบ ผกก.สภ.แม่สอด อำเภอแม่สอด จังหวัดตาก ได้เดินทางไปยังสถานที่เกิดเหตุ โดยได้ตรวจสอบที่เกิดเหตุ และสอบถามชาย 3-4 คน ที่เฝ้าสถานีวิทยุโกตี๋ และพบชาย 2 -3 คน กำลังประกอบเสาอากาศของสถานีวิทยุ สูงราว 90 เมตร พ.ต.อ.เอกราษฎร์ จึงให้ลงมา และแจ้งว่า ได้ตรวจสอบสถานีวิทยุแห่งนี้แล้ว ยังไม่มีใบอนุญาตประกอบการ จึงไม่อนุญาตให้เปิด หากไม่ฟัง จะดำเนินคดี พร้อมทั้งยึดอุปกรณ์ทันทีพ.ต.อ.เอกราษฎร์ กล่าวว่า ไม่ยอมให้ตั้งสถานีวิทยุในพื้นที่แม่สอด เพราะไม่มีใบอนุญาตและเท่าที่ตรวจสอบไม่มีใบอนุญาต ซึ่งจะตรวจยึดอุปกรณ์ทั้งหมด ส่วนด้านคดีนั้น กำลังติดตามคนร้าย โดยกำลังรวบรวมพยานหลักฐาน พร้อมทั้งกล้องวงจรปิด ส่วนสาเหตุนั้น เป็นเรื่องการเมืองแน่นอน และ
คนร้ายยิงอาก้าถล่มสถานีวิทยุโกตี๋ที่แม่สอด จ.ตาก เมื่อเช้ามืดที่ผ่านมา ก่อนตามด้วยยิงปะทะกัน 10 นาที คาดฝั่งคนร้ายเจ็บ 1 ผกก.แม่สอดสั่งปิดวิทยุลูกน้องโกตี๋ เหตุไม่มีใบอนุญาต 27 มี.ค. 2557 เมื่อเวลา
คนเสื้อแดง,ความรุนแรง,วิทยุชุมชน,วุฒิพงศ์ กชธรรมคุณ,โกตี๋